Echipa lui Biden a ieșit la atac, după aflarea numelui coechipierului lui Trump
Donald Trump a anunțat luni că-l alege pe senatorul de Ohio, J.D. Vance, pentru a-i fi vicepreședinte în cazul în care va câștiga alegerile prezidențiale din noiembrie. Cândva un critic de-ai lui Trump, devenit apărător fervent, J.D. Vance este o nominalizare care confirmă cariera atipică a acestei voci a Americii umile. Președintele SUA Joe Biden, candidat la realegere, l-a acuzat luni pe J.D. Vance că dorește să pună în aplicare politici în favoarea bogaților, echipa sa de campanie acuzând un "extremist" antiavort.